Supia veža

Supia veža (, , ) je ostro zahrotená veža v hlavnej osi rázsochy, medzi Supou štrbinou (Veterným štítom) a Štrbinou pod Strapatou vežou (Strapatou vežou) vo Vysokých Tatrách.

Názov 
Meno veže nemá nič spoločné zo supmi. Sup sa nikdy vo Vysokých Tatrách neusadil. Keď sa veľmi dávno masívne vypásali tatranské stráne, pastieri vídavali supa tmavohnedého, ktorý sem prilietal z podunajských nížin nakŕmiť sa uhynutým dobytkom. Vtedy ešte Supia veža nemala pomenovanie. Pastieri si supa zamieňali s orlom a nemali pre neho ani meno. Supiu vežu prví pomenovali poľskí horolezci, rovnako aj Supiu štrbinu. Sępia Turnia v poľskom jazyku znamená "zachmúrená". Na Slovensku sa vžil nesprávny preklad. Nemecké a maďarské mená sú na pamiatku Janusza Chmielowského (18781968), od roku 1901 popredného poľského horolezca, ktorý bol autorom rôznych technických horolezeckých pomôcok a bol aj literátom.

Prvé výstupy 
 Alfred Martin a Ján Franz 17. júla 1907 - v lete
 Radovan Kuchař a Jiří Šimon, 27. decembra 1953 - v zime

Turistika 
Veža je prístupná len v sprievode horského vodcu.

Referencie

Externé odkazy 
Poloha na turistickej mape

Zdroj 

Dvojtisícovky na Slovensku
Vrchy Vysokých Tatier